Oppsummering ØstsamUng AU

Tid og sted: 11. februar 16:00-17:00, Teams

Til stede: Innlandet: Ingrid Elisabeth Volungholen

Oslo: Nicolay Bennet Rennemo

Vestfold og Telemark: Eline Momrak

Viken: Ronja Borgemyr

Sekretariatet: Morten Stemre og Ann Irene Sæternes

## Aktivitetsplan 2021

Arbeidsutvalget og sekretariatet diskuterte hvordan ØstsamUng-aktiviteter bør gjennomføres i 2021 med usikkerhet om smittevernreglene fremover.

Det ble enighet om å ikke arrangere noen større samling i første halvår, men i stedet ha et digitalt info-webinar for ungdommens fylkesråd/fylkesting i mai. Webinaret skal brukes til å dele informasjon fra sekretariatet, koordinatorene i fylkeskommunene og tidligere ungdomsrepresentanter. Sekretariatet følger opp og finner passende tidspunkt sammen med koordinatorene.

For høsten ønsker arbeidsutvalget en to-trinnsmodell. Først et digitalt arrangement tidligere på høsten (ventelig september) og en fysisk samling tilknyttet møte i representantskapet i november, med mulighet til å presentere saker for politikerne.

Arrangementene i september og november skal være knyttet sammen. Prosessene som begynner digitalt tidligere på høsten skal følges opp på den fysiske samlingen i november. Sammen med arbeidsutvalget og koordinatorene skal sekretariatet finne ungdomskandidater med relevant erfaring som kan være prosessledere i ulike grupper.

## Ny strategi for Østlandssamarbeidet

Arbeidsutvalget hadde ingen store innsigelser mot strategiforslaget. Ambisjonene for ungdomsmedvirkning kunne komme tydeligere frem, samtidig er strategiutkastet et meget kort og konsist dokument.

Utvalget var enige om å be fylkeskommunene inkludere ungdommens fylkesråd i høringsrunden i hvert fylke. Sekretariatet skal spille det inn til administrasjonsutvalget og representantskapet for at forslaget skal innarbeides i høringsbrevet som sendes ut.